**[TIL GRUPPEN: Denne skabelon til pressemeddelelse er tænkt som udsendelse til jeres lokalavis(er) ca. 2 uger før jeres arrangement. Idéen med pressemeddelelsen er, at I får beskrevet jeres aktiviteter og arrangement, så I får en masse glade børn og forældre med – og at flere får kendskab til jer og jeres spejderarbejde. Hvis I laver en særlig aktivitet på familiespejderdagen, så husk at skrive et par linjer om det.**

**Sørg for at gennemgå alt i gult, så I får rettet navne, aktiviteter, tidspunkter, sted osv.**

**Det er også vigtigt at sende lokalvisen nogle gode fotos (enten egne eller link til** [**dds.dk/familiespejderfotos**](https://dds.dk/familiespejderfotos)**).**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før eller efter I har sendt pressemeddelelsen, så de ved, den er der.]**

Spejderne inviterer hele familien med ud i det fri

**Spejder er i fremgang hos børn og unge, og hos 3. Storegruppen fra Egevig vil man gerne have endnu flere med ud i det fri. Søndag den 20. august inviterer spejderne derfor børnefamilier til en hyggelig dag med aktiviteter i naturen.**

At bygge huler i skoven, lege gemmeleg mellem træerne og lave mad over bål er de senere år øget i popularitet hos landets børn og unge. I hele Danmark mærker spejdergrupperne medlemsfremgang og en generel større interesse for spejderarbejdet, og hos den lokale spejdergruppe i Egevig er man glad for den positive udvikling. Søndag den 22. august inviterer de derfor familier med børn i 3-6 års-alderen med til en dag med sjov, leg og aktiviteter i naturen.

På dagen vil man blandt anden kunne opleve [en stor trægynge, sanselege, dyrequiz], ligesom der vil være [suppe lavet på brændenælder og æblepandekager stegt over bål.] Aktiviteterne foregår fra kl. 10-12 ved 3. Storegruppens hytte i Egevigskoven.

Dagen er en del af Det Danske Spejderkorps’ landsdækkende ’Familiespejderdag’, hvor spejdergrupper over hele landet inviterer børnefamilier ud for at snuse til det aktive udeliv.

**Børnene skal ud i det fri**

For spejderne i Egevig er Familiespejderdagen en del af en større ambition om at få flere børn ud i naturen, fortæller gruppeleder Fornavn Efternavn:

”Undersøgelser viser, at rigtig mange børn hverken har prøvet at overnatte, bygge en hule eller lave et bål i naturen. De aktiviteter er nogle, vi gør os meget i som spejdere, og det er noget, vi meget gerne vil give videre til endnu flere børn og unge. Hos os bruger vi naturen til at lave aktiviteter, som er bygget op på en måde, så hver enkelt spejder oplever, at der er brug for netop hans eller hendes kompetencer”, fortæller Fornavn Efternavn.

**Mor og far må også være med**

En af spejdergrenene i Egevig hedder familiespejder. Her tilbydes børnefamilier med børn i alderen 3 til 6 år aktiviteter i det fri, hvor hele familien kan være sammen om at lave mad over bål, blive kloge på skovbundens insekter og udforske den lokale natur. Fornavn Efternavn fortæller, at mange børnefamilier har et ønske om at komme mere ud i fri og samtidig lave flere fritidsaktiviteter sammen, og her er familiespejder et oplagt tilbud.

På spejdernes hjemmeside [www.egevig-storegruppen.dk](http://www.egevig-storegruppen.dk) kan man læse mere om aktivitetsdagen og tilmelde sig dagen. Man kan også finde flere lokale arrangementer på familiespejderdag.dk.

KONTAKT OG FOTOS:

* For mere info, kontakt gruppeleder Fornavn Efternavn på tlf. 12345678 eller mail [gruppeleder@egevig.dk](mailto:gruppeleder@egevig.dk).
* Hent pressefotos på [dds.dk/familiespejderfotos](http://dds.dk/familiespejderfotos) (kreditering står i filnavn).
* Storegruppen er en spejdergruppe med 70 medlemmer. Man kan starte som spejder som 3-årig. Læs mere på bjørnerupspejderne.dk.

ARRANGEMENTET:

* HVAD: Aktiviteter i naturen for 3-6-årige og deres forældre
* HVOR: På Egevig-spejdernes grund, Egeskoven 5, 6777 Egevig
* HVORNÅR: Søndag d. 20. august kl. 10-12.
* TILMELDING: Find link på egevig-storegruppen.dk.
* PRIS: 20 kr.